Margrethe Vestager (RV), 2005-06-14:
Det Radikale Venstre har indgået en stemmeaftale med regeringspartierne, Dansk Folkeparti og Socialdemokratiet om L 107.
Jeg skal kun gøre nogle ganske få bemærkninger, for vi er i sagens natur glade for de ændringsforslag, som er stillet.
Den ene er, at det er godt, synes vi, at vi nu får en ensartet struktur i Centre for Videregående Uddannelse med sygeplejeskolerne og radiografskolerne, men vi ønsker os, at Undervisningsministeriet på et tidspunkt laver en udredning, for så vidt angår spørgsmålene om forvaltningslov og offentlighedslov, sådan at vi om ikke andet i hvert fald får et overblik over, hvad der gælder hvor.
For vi kommer jo i den lidt mærkelige situation, at nogle skoler, når de bliver fusioneret ind i et CVU, så at sige smitter med den lovgivning, som de er bærere af.
Tuesday, November 8, 2005 5:59 PM
ikke, fordi jeg er nogen fanatisk tilhænger af orden, men jeg vil godt vide, hvor uordenen er.
Det kunne være hensigtsmæssigt, hvis ministeriet på et tidspunkt lavede det overblik for os, så vi kunne forholde os til, om det var noget, der skulle ændres på.
Det andet er, at vi er meget glade for, at det er lykkedes at gøre det tydeligere, at CVU'erne har det som en særskilt opgave at varetage den opgave, som amtscentrene for undervisningsmidler havde før.
Når det er vigtigt, er det jo, fordi det i særlig grad er påkrævet, hvis man vil styrke folkeskolens pædagogiske indsats, at der er forskellige kilder til at inspirere til, hvordan man kan udfolde, fabrikere og lave undervisningsforløb og undervisningsmaterialer, som er hensigtsmæssige i forhold til børns forskellighed, forskellig læringsstile og forskellige måder at gå til det på, og at man kan brede undervisningen ud, så man får dybde i fagligheden.
Det er vores oplevelse, at amtscentrene for undervisning tidligere har bidraget til den opgave.
Vi håber, at de ændringsforslag, som nu er stillet, hvor opgaven tydeligt vil fremgå af CVU'ets profil, hvor der vil blive aflagt særskilt regnskab for opgaven, og hvor brugerne og de nuværende aktører på området vil blive inddraget i, hvordan man konkret gør det, vil sikre, at det bidrag til folkeskolens pædagogiske udvikling stadig væk vil være stærkt til stede.
Jeg synes, at det har været meget tilfredsstillende i processen, at der har været forståelse for det.
Derfor håber vi også på, at varetagelsen af den opgave vil blive fastholdt levende og progressivt til folkeskolens bedste.
Jeg vil gerne takke ministeren for tilsagnet om en redegørelse og blot præcisere, at det ikke alene handler om effekten af det her lovforslag.
Det har vi jo drøftet både ved førstebehandlingen og ved forhandlingerne.
Det er snarere, hvad der er gældende for forskellige uddannelsesinstitutiM051S44234589KAJE.FM.FM Page 4571 Tuesday, November 8, 2005
5:59 PM onstyper, for så vidt angår offentlighedslov og forvaltningslov, og at få det overblik, sådan at regeringen, der jo er meget optaget af gennemsigtighed, også giver et overblik over de her to grundlove, for så vidt angår åbenhed
Hvordan er status egentlig for dem, hvis man ser ud over uddannelseslandskabet?
Anledningen er jo meget god, for der vil komme til at herske det paradoks, at CVU'er, som udbyder de samme uddannelser, vil være omfattet på forskellig vis af offentlighedsloven og forvaltningsloven.
Det er en mærkværdighed, og det bør der også være åbenhed om.